(ພິທີເປີດສະຫຼອງ ແລະ ມອບຮັບເຄື່ອງສົ່ງ 20KW ລະບົບ FM
ແລະ ລະບົບຜະລິດລາຍການຄົບຊຸດ ໂດຍ VOV ຊ່ວຍເຫຼືອ)
ຕອນເຊົ້າວັນທີ 13/8, ຢູ່ພະນົມເປັນ, ປະເທດກຳປູເຈຍ, ກະຊວງຖະແຫຼງຂ່າວກຳປູເຈຍ ໄດ້ຈັດພິທີເປີດສະຫຼອງ ແລະ ມອບຮັບເຄື່ອງສົ່ງ 20KW ລະບົບ FM ແລະ ລະບົບຜະລິດລາຍການຄົບຊຸດ ໂດຍວິທະຍຸກະຈາຍສຽງຫວຽດນາມ (VOV) ຊ່ວຍເຫຼືອ. ກ່າວຄຳເຫັນນະພິທີ, ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ຫງວຽນດັງຕ໋ຽນ ສະແດງຄວາມເຊື່ອໝັ້ນວ່າ, ບັນດາເຄື່ອງສົ່ງ ໂດຍພັກ, ລັດຖະບານ ແລະ ປະຊາຊົນຫວຽດນາມສະຫງວນໃຫ້ລັດຖະບານ, ປະຊາຊົນກຳປູເຈຍ ຈະເສີມຂະຫຍາຍປະສິດທິຜົນດີທີ່ສຸຸດ ແລະ ປະກອບສ່ວນເຂົ້າໃນພາລະກິດກໍ່ສ້າງ ແລະ ພັດທະນາປະເທດກຳປູເຈຍ ໃຫ້ຈະເລີນຮຸ່ງເຮືອງ ແລະ ວັດທະນາຖາວອນ.
ໃນການຢ້ຽມຢາມ ແລະ ເຮັດວຽກຢູ່ກຳປູເຈຍ ແຕ່ວັນທີ 12-16/8, ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ຫງວຽນດັງຕ໋ຽນ ຈະເຂົ້າຢ້ຽມຄຳນັບທ່ານນາຍົກລັດຖະມົນຕີກຳປູເຈຍ ຮຸນແຊນ, ຢ້ຽມຢາມ ແລະ ເຮັດວຽກຢູ່ສະຖານີວິທະຍຸກະຈາຍສຽງແຫ່ງຊາດ ແລະ ສະຖານີໂທລະພາບແຫ່ງຊາດກຳປູເຈຍ.
(ແຫຼ່ງຄັດຈາກ VOV)